title: Odluka (EU) 2017/1729 Europskog parlamenta od 27. travnja 2017. o razrješnici za izvršenje proračuna Zajedničkog poduzeća za bioindustriju za financijsku godinu 2015.

text:
               29.9.2017

               HR

               Službeni list Europske unije

               L 252/336

         ODLUKA (EU) 2017/1729 EUROPSKOG PARLAMENTA
   od 27. travnja 2017.
   o razrješnici za izvršenje proračuna Zajedničkog poduzeća za bioindustriju za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Zajedničkog poduzeća za bioindustriju za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Zajedničkog poduzeća za bioindustriju za financijsku godinu 2015., s odgovorima Zajedničkog poduzeća (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Zajedničko poduzeće treba dobiti za izvršenje proračuna za financijsku godinu 2015. (05875/2017 – C8-0088/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 209.,

               —

               uzimajući u obzir Uredbu Vijeća (EU) br. 560/2014 od 6. svibnja 2014. o osnivanju zajedničkog poduzeća za bioindustriju (4), a posebno njezin članak 12.,

               —

               uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (5),

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor (A8-0103/2017),

               1.

               daje razrješnicu izvršnom direktoru Zajedničkog poduzeća za bioindustriju za izvršenje proračuna Zajedničkog poduzeća za financijsku godinu 2015.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Zajedničkog poduzeća za bioindustriju, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 473, 16.12.2016., str. 7.

      (2)  SL C 473, 16.12.2016., str. 8.

      (3)  SL L 298, 26.10.2012., str. 1.

      (4)  SL L 169, 7.6.2014., str. 130.

      (5)  SL L 38, 7.2.2014., str. 2.


title: Odluka Europskog parlamenta (EU) 2016/1503 od 28. travnja 2016. o zaključenju poslovnih knjiga Europske agencije za sigurnost zračnog prometa za financijsku godinu 2014.

text:
               14.9.2016

               HR

               Službeni list Europske unije

               L 246/207

         ODLUKA EUROPSKOG PARLAMENTA (EU) 2016/1503
   od 28. travnja 2016.
   o zaključenju poslovnih knjiga Europske agencije za sigurnost zračnog prometa za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Europske agencije za sigurnost zračnog prometa za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europske agencije za sigurnost zračnog prometa za financijsku godinu 2014. s odgovorom Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Agencija treba dobiti za izvršenje proračuna za financijsku godinu 2014. (05584/2016 – C8-0073/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 216/2008 Europskog parlamenta i Vijeća od 20. veljače 2008. o zajedničkim pravilima u području civilnog zrakoplovstva i osnivanju Europske agencije za sigurnost zračnog prometa i stavljanju izvan snage Direktive Vijeća 91/670/EEZ, Uredbe (EZ) br. 1592/2002 i Direktive 2004/36/EZ (4), a posebno njezin članak 60.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za promet i turizam (A8-0095/2016),

               1.

               utvrđuje da završni godišnji financijski izvještaji Europske agencije za sigurnost zračnog prometa odgovaraju obliku u kojemu su sadržani u prilogu izvješću Revizorskog suda;

               2.

               odobrava zaključenje poslovnih knjiga Europske agencije za sigurnost zračnog prometa za financijsku godinu 2014.;

               3.

               nalaže svojem predsjedniku da ovu Odluku proslijedi izvršnom direktoru Europske agencije za sigurnost zračnog prometa, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 81.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 79, 19.3.2008., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 2010/483/EU: Odluka Europske središnje banke od 27. srpnja 2010. o izmjeni Odluke ESB/2007/5 o utvrđivanju Pravila o nabavi (ESB/2010/8)

text:
               10/Sv. 002

               HR

               Službeni list Europske unije

               290

         32010D0008(01)

               L 238/14

               SLUŽBENI LIST EUROPSKE UNIJE

               27.07.2010.

      ODLUKA EUROPSKE SREDIŠNJE BANKE

   od 27. srpnja 2010.
   o izmjeni Odluke ESB/2007/5 o utvrđivanju Pravila o nabavi
   (ESB/2010/8)
   (2010/483/EU)
   IZVRŠNI ODBOR EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke, a posebno njegov članak 11. stavak 6.,
   uzimajući u obzir Odluku ESB/2004/2 od 19. veljače 2004. o donošenju Poslovnika Europske središnje banke (1), a posebno njezin članak 19.,
   budući da:

               (1)

               Pragovi za postupke javnog nadmetanja utvrđeni Direktivom 2004/18/EZ Europskog parlamenta i Vijeća od 31. ožujka 2004. o usklađivanju postupaka za sklapanje ugovora o javnim radovima, ugovora o javnoj nabavi robe te ugovora o javnim uslugama (2) izmijenjeni su Uredbom Komisije (EZ) br. 1177/2009 od 30. studenoga 2009. o izmjeni Direktiva 2004/17/EZ, 2004/18/EZ i 2009/81/EZ Europskog parlamenta i Vijeća u vezi s njihovim pragovima primjene za postupke dodjele ugovora (3). Europska središnja banka (ESB), iako se na nju ne primjenjuje Direktiva 2004/18/EZ, namjerava primjenjivati iste pragove za svoje postupke javnog nadmetanja.

               (2)

               Ugovori o istraživanju i razvoju u području zaštite novčanica zahtijevaju posebne sigurnosne mjere te stoga ne mogu biti predmet nadmetanja. Potrebno je pojasniti da spomenuti ugovori pripadaju iznimkama iz članka 6. stavka 1. točke (c) Odluke ESB/2007/5 (4).

               (3)

               Vezano uz nedavnu presudu Suda Europske unije (5) potrebno je pojasniti da iznimke od sporazuma o suradnji između ESB-a i nacionalnih središnjih banaka (NSB) te sporazumi o suradnji između ESB-a i drugih institucija i tijela Unije, međunarodnih organizacija ili državnih agencija ne pokrivaju samo suradnju pri izvršavanju javnih zadaća već i pomoćne usluge pri izvršavanju javnih zadaća.

               (4)

               Vezano uz nedavne presude Suda Europske unije (6) potrebno je detaljnije odrediti rok za podnošenje prigovora na zahtjeve ESB-a.

               (5)

               Radi transparentnosti te ne dovodeći u pitanje Odluku ESB/2004/3 od 4. ožujka 2004. o javnom pristupu dokumentima Europske središnje banke (7), natjecatelji i ponuditelji koji nisu odabrani trebaju imati pravo na kopije svih internih dokumenata vezano uz ocjenu njihove prijave ili ponude i, pod određenim uvjetima, na kopije dokumenata vezano uz ocjenu odabrane ponude.

               (6)

               Potrebno je pojasniti da u iznimnim, opravdanim slučajevima produženje ugovora može prijeći početno razdoblje trajanja ugovora.

               (7)

               U skladu s time Odluku ESB/2007/5 treba izmijeniti na odgovarajući način,

         DONIO JE OVU ODLUKU:
   Članak 1.
   Izmjene
   Odluka ESB/2007/5 mijenja se kako slijedi:

               1.

               u članku 1. dodaje se sljedeća definicija:

                           „(q)

                           ,ugovori o istraživanju i razvoju u području zaštite novčanica' znači ugovori povezani s teoretskim radom ili praktičnim pokusima, analizom i istraživanjem u kontroliranim uvjetima s namjenom:

                                       —

                                       stjecanja novih znanja te razvijanja novih ili poboljšanja postojećih materijala, proizvodnih postupaka ili uređaja za pripremu za tisak, izradu, prijevoz, izdavanje, provjeru autentičnosti i uništavanje euronovčanica (uključujući materijale za tiskanje euronovčanica),

                                       —

                                       započinjanja proizvodnje novih ili poboljšanja postojećih materijala, proizvoda ili uređaja za pripremu za tisak, izradu, transport, izdavanje, provjeru autentičnosti i uništavanje euronovčanica (uključujući materijale za tiskanje euronovčanica).

                                 Ugovori o istraživanju i razvoju u području zaštite novčanica ne uključuju ugovore za pokusno tiskanje euronovčanica.”;

               2.

               članak 2. mijenja se kako slijedi:

                           (a)

                           stavak 3. točka (a) zamjenjuje se sljedećim:

                                       „(a)

                                       sporazumima o suradnji između ESB-a i nacionalnih središnjih banaka koji su namijenjeni ispunjavanju javnih zadaća Eurosustava/ESSB-a;”;

                           (b)

                           stavak 3. točka (c) zamjenjuje se sljedećim:

                                       „(c)

                                       sporazumima o suradnji između ESB-a i drugih institucija i tijela Unije, međunarodnih organizacija ili državnih agencija koji su namijenjeni ispunjavanju javnih zadaća;”;

               3.

               članak 4. stavak 3. zamjenjuje se sljedećim:
               „3.   Primjenjuju se sljedeći iznosi pragova:

                           (a)

                           193 000 eura za ugovore o nabavi robe i usluga,

                           (b)

                           4 845 000 eura za ugovore o radovima.”;

               4.

               članak 6. mijenja se kako slijedi:

                           (a)

                           stavak 1. točka (c) zamjenjuje se sljedećim:

                                       „(c)

                                       kada je ESB klasificirao ugovor tajnim ili kada izvršavanje ugovora o javnoj nabavi moraju pratiti posebne sigurnosne mjere u skladu s pravilima ESB-a o sigurnosti ili kada tako nalaže zaštita temeljnih interesa ESB-a. Ugovori o istraživanju i razvoju u području zaštite novčanica nalažu posebne sigurnosne mjere te su stoga izuzeti od zahtjeva ove Odluke.”;

                           (b)

                           dodaje se sljedeći stavak 2. točka (g):

                                       „(g)

                                       zdravstvene i socijalne usluge.”;

               5.

               članak 7. stavak 2. zamjenjuje se sljedećim:
               „2.   Ako je ugovor sklopljen na određeno razdoblje, njegovo trajanje može se produžiti nakon tog početnog razdoblja pod sljedećim uvjetima:

                           (a)

                           mogućnost produženja je predviđena u pozivu na nadmetanje ili, u slučaju primjene postupka iz poglavlja III., u zahtjevu za ponudu,

                           (b)

                           moguća produženja su opravdana,

                           (c)

                           moguća produženja su uzeta u obzir pri određivanju postupka koji se primjenjuje u skladu s člankom 4.

                     U pravilu ukupna produženja ne smiju prijeći razdoblje trajanja osnovnog ugovora, osim u opravdanim slučajevima.”;

               6.

               članak 21. stavak 2. zamjenjuje se sljedećim:
               „2.   Ako natjecatelji ili ponuditelji smatraju da su zahtjevi ESB-a, određeni u pozivu na nadmetanje, pozivu na dostavu ponuda ili dodatnoj dokumentaciji nepotpuni, nedosljedni ili nezakoniti ili da je ESB ili drugi natjecatelj/ponuditelj prekršio važeća pravila o nabavama, moraju svoj prigovor u roku od 15 dana dostaviti ESB-u. Ako nepravilnosti utječu na poziv na dostavu ponuda ili druge dokumente koje je poslao ESB, rok počinje teći od trenutka zaprimanja dokumentacije. U drugim slučajevima, rok počinje teći od trenutka kad natjecatelji ili ponuditelji postanu svjesni nepravilnosti ili su razumno mogli postati svjesni nepravilnosti. ESB može ispraviti ili dopuniti zahtjeve ili ispraviti nepravilnosti kako je zatraženo ili odbiti zahtjev navodeći razloge. Prigovore koji nisu podneseni ESB-u u roku od 15 dana nije moguće podnijeti kasnije.”;

               7.

               članak 28. stavak 3. zamjenjuje se sljedećim:
               „3.   Natjecatelji ili ponuditelji mogu u roku od 15 dana od primitka obavijesti zatražiti od ESB-a da navede razloge odbijanja njihove prijave ili njihove ponude te dostavi kopije svih dokumenata koji se odnose na ocjenu njihove prijave ili ponude. Ponuditelji koji nisu odabrani, a čija je ponuda prihvatljiva, mogu također zatražiti ime odabranog ponuditelja kao i ključna obilježja te relativne prednosti njegove ponude. Oni također mogu zatražiti kopije svih dokumenata vezano uz ocjenu odabrane ponude, podložno stavku 4.”;

               8.

               članak 30. stavak 2. zamjenjuje se sljedećim:
               „2.   Ponuditelji mogu u roku od 15 dana od primitka obavijesti zatražiti od ESB-a da navede razloge za odbijanje njihove ponude te dostavi kopije svih dokumenata koji se odnose na ocjenu njihove ponude.”

         Članak 2.
   Stupanje na snagu.
   1.   Ova Odluka stupa na snagu 1. listopada 2010.
   2.   Postupci nadmetanja započeti prije stupanja na snagu ove Odluke dovršavaju se u skladu s odredbama Odluke ESB/2007/5 koje su na snazi na datum početka postupka nabave. U smislu ove odredbe smatra se da je postupak nadmetanja započeo na datum kada je poziv na nadmetanje poslan Službenom listu Europske unije ili, u slučajevima kada navedeni poziv nije potreban, na datum kada je ESB pozvao jednog ili više gospodarskih subjekata da dostave ponude.

      Sastavljeno u Frankfurtu na Majni 27. srpnja 2010.

            Predsjednik ESB-a

         Jean-Claude TRICHET

      (1)  SL L 80, 18.3.2004., str. 33.

      (2)  SL L 134, 30.4.2004., str. 114.

      (3)  SL L 314, 1.12.2009., str. 64.

      (4)  SL L 184, 14.7.2007., str. 34.

      (5)  Slučaj C-480/06 Komisija protiv Njemačke [2009.] ECR I-4747.

      (6)  Slučaj C-406/08 Uniplex (UK) protiv NHS Business Services Authority [2010.] ECR I-0000 i C-456/08 Komisija protiv Irske [2010.] ECR I-0000.

      (7)  SL L 80., 18.3.2004., str. 42.


title: 95/568/EZ: Odluka Vijeća od 18. prosinca 1995. o sklapanju Sporazuma između Europske zajednice i Republike Kolumbije o prekursorima i kemijskim tvarima koje se često koriste u nedopuštenoj proizvodnji opojnih droga i psihotropnih tvari

text:
               11/Sv. 040

               HR

               Službeni list Europske unije

               15

         31995D0568

               L 324/10

               SLUŽBENI LIST EUROPSKE UNIJE

               18.12.1995.

      ODLUKA VIJEĆA

   od 18. prosinca 1995.
   o sklapanju Sporazuma između Europske zajednice i Republike Kolumbije o prekursorima i kemijskim tvarima koje se često koriste u nedopuštenoj proizvodnji opojnih droga i psihotropnih tvari
   (95/568/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113. u vezi s prvom rečenicom članka 228. stavka 2. i člankom 228. stavkom 4.,
   uzimajući u obzir preporuku Komisije,
   budući da je Vijeće 25. rujna 1995. ovlastilo Komisiju za pregovaranje, u ime Zajednice, s državama članicama Organizacije američkih država o sporazumima o kontroli prekursora i kemijskih tvari te, kao prioritet, sa zemljama članicama Kartagenskog sporazuma; budući da je, na temelju tog ovlaštenja, Komisija 13. studenoga 1995. zaključila pregovore s Republikom Kolumbijom;
   budući da je primjereno da se odobri Sporazum između Europske zajednice i Republike Kolumbije o prekursorima i kemijskim tvarima koje se često koriste u nedopuštenoj proizvodnji opojnih droga i psihotropnih tvari;
   budući da je primjereno da Vijeće ovlasti Komisiju, uz savjetovanje s posebnim odborom imenovanim od strane Vijeća, da u ime Zajednice odobri izmjene ako ih prema Sporazumu donosi Zajednička skupina za praćenje; budući da takvo ovlaštenje mora biti ograničeno na izmjenu prilogâ Sporazumu u mjeri u kojoj se to odnosi na tvari koje su već obuhvaćene zakonodavstvom Zajednice o prekursorima i kemijskim tvarima,
   ODLUČILO JE:
   Članak 1.
   Sporazum između Europske zajednice i Republike Kolumbije o prekursorima i kemijskim tvarima koje se često koriste u nedopuštenoj proizvodnji opojnih droga i psihotropnih tvari odobrava se u ime Zajednice.
   Tekst Sporazuma priložen je ovoj Odluci.
   Članak 2.
   Ovime se ovlašćuje predsjednik Vijeća da odredi osobu opunomoćenu za potpisivanje Sporazuma.
   Članak 3.
   Predsjednik Vijeća u ime Zajednice polaže instrument predviđen člankom 12. Sporazuma (1).
   Članak 4.
   1.   Zajednicu u Zajedničkoj skupini za praćenje predviđenoj člankom 9. Sporazuma predstavlja Komisija kojoj pomažu predstavnici država članica.
   2.   Komisija je ovlaštena da odobri, u ime Zajednice, izmjene prilogâ Sporazumu koje je usvojila Zajednička skupina za praćenje postupkom utvrđenim u članku 10. Sporazuma.
   U izvršavanju te zadaće Komisiji pomaže poseban odbor koji odredi Vijeće i koji je zadužen za utvrđivanje zajedničkog stajališta.
   3.   Ovlaštenje iz stavka 2. ograničeno je na one tvari koje su već obuhvaćene odgovarajućim zakonodavstvom Zajednice o prekursorima droga i kemijskim tvarima.
   Članak 5.
   Ova se Odluka objavljuje u Službenom listu Europskih zajednica.

      Sastavljeno u Bruxellesu 18. prosinca 1995.

            Za Vijeće

            Predsjednik

         J. BORRELL FONTELLES

      (1)  Dan stupanja na snagu Sporazuma objavit će Glavno tajništvo Vijeća u Službenom listu Europskih zajednica.


2013/582/EU: Odluka Europskog parlamenta od 17. travnja 2013. o razrješnici za izvršenje proračuna Europskog instituta za inovacije i tehnologiju za financijsku godinu 2011.


title: 2006/61/EZ: Odluka Vijeća od 2. prosinca 2005. o sklapanju, u ime Europske zajednice, UNECE Protokola o registrima ispuštanja i prijenosa onečišćujućih tvari

text:
               11/Sv. 8

               HR

               Službeni list Europske unije

               290

         32006D0061

               L 032/54

               SLUŽBENI LIST EUROPSKE UNIJE

         ODLUKA VIJEĆA
   od 2. prosinca 2005.
   o sklapanju, u ime Europske zajednice, UNECE Protokola o registrima ispuštanja i prijenosa onečišćujućih tvari
   (2006/61/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 175. stavak 1., u vezi s člankom 300. stavkom 2. prvim podstavkom prvom rečenicom i člankom 300. stavkom 3. prvim podstavkom, kao i njegov članak 300. stavak 4.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               UNECE Protokol o registrima ispuštanja i prijenosa onečišćujućih tvari (dalje u tekstu: Protokol) ima za cilj pojačati pristup javnosti informacijama, u skladu s UNECE Konvencijom o pristupu informacijama, sudjelovanju javnosti u odlučivanju i pristupu pravosuđu u pitanjima okoliša (dalje u tekstu Aarhuška konvencija).

               (2)

               Zajednica je potpisala Aarhušku konvenciju 25. lipnja 1998. te je odobrila Odlukom 2005/370/EZ (2).

               (3)

               Zajednica je potpisala Protokol 21. svibnja 2003.

               (4)

               Protokol je otvoren za ratifikaciju, prihvaćanje ili odobravanje od strane država potpisnica i organizacija regionalne gospodarske integracije.

               (5)

               Sukladno pravilima Protokola, organizacija regionalne gospodarske integracije treba u svojim ispravama o ratifikaciji, prihvaćanju, odobravanju ili pristupanju naznačiti opseg svoje nadležnosti u pogledu pitanja koja uređuje Protokol.

               (6)

               Uredba (EZ) br. 166/2006 Europskog parlamenta i Vijeća od 18. siječnja 2006. o osnivanju Europskog registra ispuštanja i prijenosa onečišćujućih tvari (3) uvrstila je odredbe Protokola u zakonodavstvo Zajednice.

               (7)

               Članak 20. Protokola određuje pojednostavljen i ubrzan postupak za izmjenu njegovih priloga.

               (8)

               Stoga je primjereno odobriti Protokol u ime Zajednice,

         ODLUČILO JE:
   Članak 1.
   UNECE Protokol o registrima ispuštanja i prijenosa onečišćujućih tvari ovime se odobrava u ime Zajednice.
   Tekst Protokola priložen je ovoj Odluci kao Prilog A.
   Članak 2.
   Predsjednik Vijeća ovime se ovlašćuje odrediti osobu ili osobe ovlaštene za polaganje isprave o odobrenju kod glavnog tajnika Ujedinjenih naroda, u skladu s člankom 25. Protokola.
   Članak 3.
   Predsjednik Vijeća ovime se ovlašćuje odrediti osobu ili osobe ovlaštene za polaganje, u ime Zajednice, izjave o nadležnosti određene u Prilogu B ovoj Odluci, u skladu s člankom 26. stavkom 4. Protokola.
   Članak 4.
   1.   U odnosu na pitanja koja su u nadležnosti Zajednice, Komisija je, u ime Zajednice, ovlaštena odobriti izmjene Priloga Protokolu, u skladu s njegovim člankom 20.
   2.   Komisiji u izvršavanju ovog zadatka pomaže poseban odbor koji je imenovalo Vijeće.
   3.   Ovlaštenje iz stavka 1. ograničeno je na one izmjene koje su u skladu s relevantnim zakonodavstvom Zajednice o osnivanju Europskog registra ispuštanja i prijenosa onečišćujućih tvari i nema za posljedicu njegovu modifikaciju.
   4.   Kada se izmjena Priloga Protokola ne provodi u relevantnom zakonodavstvu Zajednice unutar 12 mjeseci od datuma njezina prenošenja od strane depozitara, Komisija u pisanom obliku dostavlja depozitaru obavijest o neprihvaćanju te izmjene u skladu s člankom 20. stavkom 8. Protokola prije isteka razdoblja od 12 mjeseci. Ako se izmjena kasnije provede, Komisija bez odgađanja povlači obavijest.
   Članak 5.
   Ova se Odluka objavljuje u Službenom listu Europske unije.

      Sastavljeno u Bruxellesu 2. prosinca 2005.

            Za Vijeće

            Predsjednik

         M. BECKETT

      (1)  Mišljenje od 30. svibnja 2005. (još nije objavljeno u Službenom listu).

      (2)  SL L 124, 17.5.2005., str. 1.

      (3)  SL L 33, 4.2.2006., str. 1.


title: Odluka Vijeća 2012/633/ZVSP od 15. listopada 2012. o izmjeni Odluke 2010/231/ZVSP o mjerama ograničavanja protiv Somalije

text:
               18/Sv. 12

               HR

               Službeni list Europske unije

               268

         32012D0633

               L 282/47

               SLUŽBENI LIST EUROPSKE UNIJE

         ODLUKA VIJEĆA 2012/633/ZVSP
   od 15. listopada 2012.
   o izmjeni Odluke 2010/231/ZVSP o mjerama ograničavanja protiv Somalije
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 26. travnja 2010. donijelo Odluku 2010/231/ZVSP (1).

               (2)

               Vijeće sigurnosti Ujedinjenih naroda („VSUN”) je 25. srpnja 2012. usvojilo Rezoluciju 2060 (2012.), mijenjajući time embargo na oružje uveden stavkom 5. Rezolucije 733 (1992.) i dalje razrađen stavcima 1. i 2. Rezolucije 1425 (2002.).

               (3)

               Odbor za sankcije, osnovan na temelju Rezolucije VSUN-a 751 (1992.) o Somaliji, je 11. srpnja 2012., 25. srpnja 2012. i 23. kolovoza 2012. ažurirao popis osoba i subjekata koji podliježu mjerama ograničavanja.

               (4)

               Odluku 2010/231/ZVSP bi stoga trebalo izmijeniti na odgovarajući način,

         DONIJELO JE OVU ODLUKU:
   Članak 1.
   Odluka 2010/231/ZVSP mijenja se kako slijedi:

               1.

               U članku 1. stavku 3. dodaje se sljedeća točka:

                           „(d)

                           opskrba, prodaja ili prijenos oružja i vojne opreme, izravno ili neizravno pružanje tehničkih savjeta, financijske i druge pomoći i osposobljavanja povezanog s vojnim aktivnostima isključivo za potporu ili korištenje od strane Političkog ureda Ujedinjenih naroda za Somaliju kako je unaprijed odobrio Odbor za sankcije.”

               2.

               U odjeljku I. Priloga Odluci 2010/231/ZVSP, točka 11. se zamjenjuje tekstom iz Priloga I. ovoj Odluci.

               3.

               Osobe navedene u Prilogu II. ovoj Odluci dodaju se na popis osoba određen u odjeljku I. Priloga Odluci 2010/231/ZVSP.

         Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Luxembourgu 15. listopada 2012.

            Za Vijeće

            Predsjednica

         C. ASHTON

      (1)  SL L 105, 27.4.2010., str. 17.
   PRILOG I.

      Tekst iz članka 1. točke 2.

                  „11.

                  Jim’ale, Ali Ahmed Nur (također poznat kao (a) Jim’ale, Ahmed Ali, (b) Jim’ale, Ahmad Nur Ali, (c) Jim’ale, šeik Ahmed, (d) Jim’ale, Ahmad Ali, (e) Jim’ale, Shaykh Ahmed Nur)
                  Datum rođenja: 1954. Mjesto rođenja: Eilbur, Somalija. Državljanstvo: Somalija. Alternativno državljanstvo: džibutsko. Putovnica: A0181988 (Somalija), istječe 23. siječnja 2011. Lokacija: Džibuti, Republika Džibuti. Datum uvrštenja na popis UN-a: 17. veljače 2012.
                  Ali Ahmed Nur Jim’ale (Jim’ale) imao je ulogu u vodstvu bivšeg somalijskog Vijeća islamskih sudova, također poznatog kao Unija somalijskih islamskih sudova, koje ima radikalni islamistički element. Najradikalniji elementi Unije somalijskih islamskih sudova naposljetku su formirali grupu poznatu kao Al-Shabaab. Odbor Vijeća sigurnosti Ujedinjenih naroda, osnovan u skladu s Rezolucijama 751 (1992.) i 1907 (2009.) u vezi Somalije i Eritreje (‚Odbor za sankcije protiv Somalije/Eritreje’) je Al-Shabaab naveo za ciljane sankcije u travnju 2010. Odbor je naveo Al-Shabaab kao subjekt uključen u aktivnosti koje izravno ili neizravno prijete miru, sigurnosti ili stabilnosti Somalije, uključujući, ali ne ograničavajući se na aktivnosti koje predstavljaju prijetnju Prijelaznoj saveznoj vladi Somalije.
                  Prema izvješću Skupine za praćenje Odbora za sankcije protiv Somalije/Eritreje (S/2011/433) od 18. srpnja 2011., Jim’ale je utvrđen kao istaknut poslovni čovjek i osoba u Al-Shabaabovom ciklusu trgovanja ugljenom i šećerom koji je imao korist od povlaštenog odnosa s Al-Shabaabom.
                  Jim’ale je utvrđen kao jedan od glavnih financijera Al-Shabaaba i ideološki povezan s Al-Shabaabom. Jim’ale je osigurao ključno financiranje i političku podršku za Hassan Dahir Aweys (‚Aweys’), koji je Odbor za sankcije protiv Somalije/Eritreje također naveo. Emir Muktar Robow, bivši zamjenik Al-Shabaaba, navodno je nastavio s djelovanjem u političkim stavovima organizacije Al-Shabaab tijekom sredine 2011. Robow je uključio Aweysa i Jim’alea u naporu da unaprijedi ciljeve koje dijele i konsolidira njihov sveukupan položaj unutar konteksta vodstva Al-Shabaaba.
                  Prema podacima od jeseni 2007. Jim’ale je osnovao društvo paravan u Džibutiju za ekstremističke aktivnosti nazvano Investors Group. Kratkoročni cilj grupe bio je destabilizirati somalijsku državu financiranjem ekstremističkih aktivnosti i kupnjom oružja. Grupa je pomogla u krijumčarenju kratkog oružja iz Eritreje kroz Džibuti u petu regiju Etiopije gdje su ekstremisti primali pošiljke. Jim’ale je od sredine 2008. nastavio s radom u Investors Group.
                  Prema podacima od kraja rujna 2010. Jim’ale je osnovao ZAAD, tvrtku za prijenosa novca s mobitela na mobitel i ugovorio je s Al-Shabaabom obavljanje novčanih prijenosa u većoj anonimnosti tako što je uklonio obvezu identifikacije.
                  Prema podacima od kraja 2009. Jim’ale je imao poznati fond za prijenos (hawala fond) gdje je sakupljao zakat, koji je dostavljen Al-Shabaabu.
                  Nepoznati donatori s Bliskog istoka su u prosincu 2011. prenosili novac Jim’aleu, koji je zauzvrat putem financijskih posrednika slao novac al-Shabaabu.
                  Jim’ale je 2009. radio s drugim istomišljenicima na potkopavanju somalijskog TFG-a tako da nisu sudjelovali u somalijskim naporima postizanja pomirbe. Jim’ale je krajem 2011. aktivno podržavao al-Shabaab tako da je nudio besplatne komunikacije, korištenjem vozila, potporom u hrani i političkim savjetovanjem i organiziranjem sakupljanja novca za al-Shabaab kroz različite poslovne skupine.”

   PRILOG II.

      Osobe iz članka 1. točke 3.

               1.

               Aboud Rogo Mohammed (također poznat kao (a) Aboud Mohammad Rogo, (b) Aboud Seif Rogo, (c) Aboud Mohammed Rogo, (d) Sheikh Aboud Rogo, (e) Aboud Rogo Muhammad, (f) Aboud Rogo Mohamed)
               Datum rođenja: 11. studenoga 1960. Alternativni datumi rođenja: (a) 11. studenoga 1967., (b) 11. studenoga 1969., (c) 1. siječnja 1969. Mjesto rođenja: Otok Lamu, Kenija. Datum uvrštenja na popis UN-a: 25. srpnja 2012.
               Kenijski ekstremist Aboud Rogo Mohammed prijetio je miru, sigurnosti ili stabilnosti Somalije pružanjem financijske, materijalne, logističke ili tehničke podrške al-Shabaabu, subjektu koji je Odbor VSUN-a, osnovan na temelju Rezolucije 751 (1992.) o Somaliji i Rezolucije 1907 (2009.) o Eritreji, uvrstio na popis zbog sudjelovanja u aktivnostima koje izravno ili neizravno prijete miru, sigurnosti ili stabilnosti Somalije.
               Aboud Rogo Mohammed je ekstremistički islamski svećenik koji se nalazi u Keniji. On nastavlja djelovati na ekstremističke skupine u Istočnoj Africi u okviru njegove akcije poticanja nasilja diljem Istočne Afrike. Aktivnosti Abouda Rogoa uključuju i sakupljanje novca za al-Shabaab.
               Kao glavni ideološki vođa skupine Al Hijra, ranije poznate pod imenom Muslim Youth Center, Aboud Rogo Mohammed je koristio ekstremističku grupu kao put za radikalizaciju i vrbovanje posebno Afrikanaca koji govore Swahili za provođenje nasilnih vojnih aktivnosti u Somaliji. U nizu inspirativnih predavanja između veljače 2009. i veljače 2012., Aboud je više puta pozivao na nasilno odbacivanje somalijskog mirovnog procesa. Tijekom tih predavanja Rogo je više puta pozivao na korištenje nasilja protiv snaga Ujedinjenih naroda i misije Afričke unije u Somaliji (AMISOM) u Somaliji, i pozvao je svoju publiku da otputuju u Somaliju i pridruže se borbi al-Shabaab protiv kenijske vlade.
               Aboud Rogo Mohammed također nudi smjernice o tome kako kenijski novaci koji se pridružuju al-Shabaabu mogu izbjeći da ih kenijske vlasti otkriju, i koje rute trebaju pratiti kad putuju iz Mombase i/ili Lamua prema uporištima Al-Shabaaba u Somaliji, posebno Kismayu. Olakšao je putovanje brojnih kenijskih novaka za al-Shabaab u Somaliju.
               Rogo je u rujnu 2011. vrbovao pojedince u Mombasi, Kenija, za putovanje u Somaliju, pretpostavlja se, za provođenje terorističkih aktivnosti. Rogo je u rujnu 2008. održao sastanak za sakupljanje novca u Mombasi kako bi pomogao financirati aktivnosti al-Shabaaba u Somaliji.

               2.

               Abubaker Shariff Ahmed (također poznat kao (a) Makaburi, (b) Sheikh Abubakar Ahmed, (c) Abubaker Shariff Ahmed, (d) Abu Makaburi Shariff, (e) Abubaker Shariff, (f) Abubakar Ahmed)
               Datum rođenja: 1962. Alternativni datum rođenja: 1967. Mjesto rođenja: Kenija. Lokacija: područje Majengo, Mombasa, Kenija. Datum uvrštenja na popis UN-a: 23. kolovoza 2012.
               Abubaker Shariff Ahmed je glavni pomagač i osoba koja novači mlade kenijske muslimane za nasilne vojne aktivnosti u Somaliji i bliski suradnik Abouda Rogoa. On pruža materijalnu podršku ekstremističkim skupinama u Keniji (i drugdje u istočnoj Africi). Kroz njegova česta putovanja u uporišta Al-Shabaaba u Somaliji, uključujući Kismayo, on je mogao održavati jake veze s višim pripadnicima Al-Shabaaba.
               Abubaker Shariff Ahmed je također bio uključen u mobilizaciju i upravljanje financiranjem Al-Shabaaba, subjektu kojeg je Odbor VSUN-a, osnovan na temelju Rezolucije 751 (1992.) o Somaliji i Rezolucije 1907 (2009.) o Eritreji, uvrstio na popis zbog sudjelovanja u aktivnostima koje izravno ili neizravno prijete miru, sigurnosti ili stabilnosti Somalije.
               Abubaker Shariff Ahmed je propovijedao u džamijama u Mombasi o tome kako bi mladi muškarci trebali otputovati u Somaliju, počiniti ekstremistička djela, boriti se za Al-Quaidu, i ubijati državljane SADa-.
               Kenijske vlasti su Abubakera Shariffa Ahmeda uhitile krajem prosinca 2010. zbog sumnje da je sudjelovao u bombardiranju autobusnog terminala u Nairobiju. Abubaker Shariff Ahmed je također vođa kenijske organizacije mladih u Mombasi koja je povezana s Al-Shabaabom.
               Abubaker Shariff Ahmed je od 2010. djelovao kao osoba koja novači i pomagač Al-Shabaaba u području Majengo u Mombasi, Kenija.


title: Odluka Vijeća (EU) 2015/1848 od 5. listopada 2015. o smjernicama za politike zapošljavanja država članica za 2015.

text:
               15.10.2015

               HR

               Službeni list Europske unije

               L 268/28

         ODLUKA VIJEĆA (EU) 2015/1848
   od 5. listopada 2015.
   o smjernicama za politike zapošljavanja država članica za 2015.
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 148. stavak 2.,
   uzimajući u obzir prijedlog Europske komisije,
   uzimajući u obzir mišljenje Europskog parlamenta (1),
   uzimajući u obzir mišljenje Europskoga gospodarskog i socijalnog odbora (2),
   uzimajući u obzir mišljenje Odbora regija (3),
   uzimajući u obzir mišljenje Odbora za zapošljavanje,
   budući da:

               (1)

               Države članice i Unija rade na razvoju usklađene strategije zapošljavanja te, posebice, na promicanju kvalificirane, obrazovane i prilagodljive radne snage i tržištâ rada koja se mogu prilagoditi gospodarskim promjenama u svrhu ostvarenja ciljeva pune zaposlenosti i društvenog napretka utvrđenih u članku 3. Ugovora o Europskoj uniji. Države članice, uzimajući u obzir nacionalnu praksu povezanu s odgovornošću poslodavaca i radnika, trebaju promicanje zapošljavanja smatrati pitanjem od zajedničkog interesa i u okviru Vijeća usklađivati svoje djelovanje u tom pogledu.

               (2)

               Unija treba suzbijati socijalnu isključenost i diskriminaciju, promicati socijalnu pravdu i zaštitu te ravnopravnost žena i muškaraca. Pri utvrđivanju i provedbi svojih politika i aktivnosti Unija treba u obzir uzeti zahtjeve povezane s promicanjem visoke razine zapošljavanja, jamstvom dostatne socijalne zaštite, borbom protiv socijalne isključenosti te visokom razinom obrazovanja i osposobljavanja.

               (3)

               Smjernice za politike zapošljavanja država članica usklađene su s općim smjernicama ekonomskih politika država članica i Unije koje su utvrđene u Preporuci Vijeća (EU) 2015/1184 (4). One zajedno predstavljaju integrirane smjernice za provedbu strategije Europa 2020. („integrirane smjernice Europa 2020.”) i Vijeće ih treba donijeti radi usmjeravanja politika država članica i Unije.

               (4)

               U skladu s Ugovorom o funkcioniranju Europske unije (UFEU) Unija je razvila i provela instrumente za usklađivanje politika za fiskalne, makroekonomske i strukturne politike. U okviru europskog semestra različiti se instrumenti kombiniraju unutar krovnog okvira za integrirani multilateralni nadzor ekonomskih, proračunskih i socijalnih politika, kao i politika zapošljavanja, te se njime nastoje ostvariti ciljevi strategije Europa 2020., a posebno oni koji se odnose na zapošljavanje, obrazovanje i smanjenje siromaštva, kako je utvrđeno u Odluci Vijeća 2010/707/EU (5). Racionalizacijom i jačanjem europskog semestra, kako je utvrđeno u Komisijinom Godišnjem pregledu rasta za 2015., očekuju se daljnja poboljšanja njegova funkcioniranja.

               (5)

               Tijekom financijske i gospodarske krize otkriveni su i istaknuti važni nedostaci gospodarstva Unije i gospodarstava njezinih država članica. Tijekom krize došla je do izražaja i uska međuovisnost gospodarstava i tržišta rada država članica. Osiguravanje napretka Unije prema pametnom, održivom i uključivom rastu te stvaranju radnih mjesta ključan je izazov s kojim smo danas suočeni. Za to je potrebno usklađeno, ambiciozno i djelotvorno političko djelovanje i na razini Unije i na nacionalnoj razini, u skladu s UFEU-om i s gospodarskim upravljanjem Unije. Tim bi djelovanjem, u okviru kojeg se kombiniraju mjere sa strane ponude i potražnje, trebalo obuhvatiti poticanje ulaganja, ponovno zalaganje za strukturne reforme te provedbu fiskalne odgovornosti, istodobno uzimajući u obzir njihov učinak na zapošljavanje i socijalni učinak. U tom pogledu, ljestvica ključnih pokazatelja u području zapošljavanja i socijalnih pokazatelja u okviru Zajedničkog izvješća Vijeća i Komisije o zapošljavanju za 2015. posebno je korisno sredstvo koje doprinosi pravovremenom otkrivanju ključnih problema u području zapošljavanja i socijalnih problema i razlika te identificiranju područja u kojima je politički odgovor najpotrebniji.

               (6)

               Reforme tržišta rada, uključujući reforme nacionalnih mehanizama određivanja plaća, trebale bi slijediti nacionalnu praksu socijalnog dijaloga i omogućiti potreban prostor u politikama za široko razmatranje društveno-ekonomskih pitanja.

               (7)

               Države članice i Unija trebale bi razmotriti i pitanje socijalnog učinka krize te nastojati izgraditi bolje povezano društvo u kojem se ljudi potiču na predviđanje promjena i upravljanje njima te u čijem društvenom i gospodarskom životu mogu aktivno sudjelovati. Trebalo bi osigurati pristup i mogućnosti za sve te smanjiti siromaštvo i socijalnu isključenost, posebno osiguravanjem djelotvornog funkcioniranja tržišta rada i sustava socijalne zaštite te uklanjanjem prepreka sudjelovanju na tržištu rada. Države članice također bi trebale osigurati da svi građani i sve regije imaju korist od gospodarskog rasta.

               (8)

               Djelovanje u skladu s integriranim smjernicama Europa 2020. važan je doprinos ostvarenju ciljeva strategije Europa 2020. za pametan, održiv i uključiv rast („strategija Europa 2020.”). Strategiju Europa 2020. trebao bi podupirati integrirani skup europskih i nacionalnih politika koje bi države članice i Unija trebale provesti radi postizanja pozitivnih učinaka prelijevanja usklađenih strukturnih reformi, prikladne sveobuhvatne kombinacije ekonomskih politika i sustavnijeg doprinosa europskih politika ostvarenju ciljeva strategije Europa 2020.

               (9)

               Iako su integrirane smjernice Europa 2020. upućene državama članicama i Uniji, treba ih provesti u partnerstvu sa svim nacionalnim, regionalnim i lokalnim tijelima, u bliskoj suradnji s parlamentima, kao i sa socijalnim partnerima te predstavnicima civilnog društva.

               (10)

               U integriranim se smjernicama Europa 2020. državama članicama ukazuje na smjer provedbe reformi te se u njima odražava međuovisnost između država članica. Te integrirane smjernice u skladu su s Paktom o stabilnosti i rastu i s postojećim europskim zakonodavstvom. One bi trebale biti osnova za preporuke za pojedine zemlje koje Vijeće može uputiti državama članicama.

               (11)

               Odbor za zapošljavanje i Odbor za socijalnu zaštitu trebali bi pratiti kako se odgovarajuće politike provode s obzirom na smjernice za zapošljavanje, u skladu sa svojim ovlastima na temelju Ugovora. Ti odbori i druga pripremna tijela Vijeća koji su uključeni u usklađivanje ekonomskih i socijalnih politika trebali bi blisko surađivati,

         DONIJELO JE OVU ODLUKU:
   Članak 1.
   Donose se smjernice za politike zapošljavanja država članica, kako su navedene u Prilogu. Te smjernice čine dio integriranih smjernica Europa 2020.
   Članak 2.
   Države članice u svojim politikama zapošljavanja i programima reformi uzimaju u obzir smjernice navedene u Prilogu, o čemu se izvješćuje u skladu s člankom 148. stavkom 3. UFEU-a.
   Članak 3.
   Ova je Odluka upućena državama članicama.

      Sastavljeno u Luxembourgu 5. listopada 2015.

            Za Vijeće

            Predsjednik

         N. SCHMIT

      (1)  Mišljenje od 8. srpnja 2015. (još nije objavljeno u Službenom listu).

      (2)  Mišljenje od 27. svibnja 2015. (još nije objavljeno u Službenom listu).

      (3)  Mišljenje od 4. lipnja 2015. (još nije objavljeno u Službenom listu).

      (4)  Preporuka Vijeća (EU) 2015/1184 od 14. srpnja 2015. o općim smjernicama ekonomskih politika država članica i Europske unije (SL L 192, 18.7.2015., str. 27.).

      (5)  Odluka Vijeća 2010/707/EU od 21. listopada 2010. o smjernicama za politike zapošljavanja država članica (SL L 308, 24.11.2010., str. 46.).

      PRILOG

         SMJERNICE ZA POLITIKE ZAPOŠLJAVANJA DRŽAVA ČLANICA

         DIO II. INTEGRIRANIH SMJERNICA EUROPA 2020.

      Smjernica 5.: Poticanje potražnje za radnom snagom
      Države članice trebale bi olakšavati stvaranje kvalitetnih radnih mjesta, smanjivati prepreke s kojima se poduzeća susreću pri zapošljavanju, promicati poduzetništvo i posebno podupirati osnivanje i rast malih poduzeća. Države članice trebale bi aktivno promicati socijalno gospodarstvo te poticati socijalne inovacije.
      Porezno opterećenje trebalo bi preusmjeriti s rada na druge izvore oporezivanja kojima se u manjoj mjeri ometaju zapošljavanje i rast, istodobno štiteći prihode potrebne za primjerenu socijalnu zaštitu i rashode kojima se potiče rast. Smanjenja oporezivanja rada trebala bi za cilj imati uklanjanje prepreka sudjelovanju na tržištu rada i faktora koji odvraćaju od sudjelovanja na tržištu rada, posebno za one koji su od njega najudaljeniji.
      Države članice trebale bi zajedno sa socijalnim partnerima i u skladu s nacionalnom praksom poticati mehanizme određivanja plaća kojima se omogućuje prilagodba plaća razvoju produktivnosti. U obzir bi trebalo uzeti razlike u vještinama i odstupanja u gospodarskim rezultatima među regijama, sektorima i poduzećima. Pri određivanju minimalnih plaća države članice i socijalni partneri trebali bi voditi računa o njihovu učinku na siromaštvo unatoč zaposlenju, stvaranje radnih mjesta i konkurentnost.
      Smjernica 6.: Poboljšanje ponude radne snage, vještina i kompetencija
      Države članice trebale bi u suradnji sa socijalnim partnerima odgovarajućom ponudom relevantnog znanja, vještina i kompetencija promicati produktivnost i zapošljivost. Države članice trebale bi provesti potrebna ulaganja u sve sustave obrazovanja i osposobljavanja u svrhu poboljšanja njihove djelotvornosti i učinkovitosti u podizanju vještina i kompetencija radne snage, omogućujući im tako da bolje predvide potrebe dinamičnih tržišta rada koje se brzo mijenjaju u gospodarstvu koje se sve više digitalizira i u kontekstu tehnoloških, okolišnih i demografskih promjena, te da odgovore na te potrebe. Države članice trebale bi pojačati napore u poboljšanju pristupa kvalitetnom cjeloživotnom učenju te provoditi strategije aktivnog starenja koje omogućuju dulji radni vijek.
      Trebalo bi razmotriti strukturne slabosti u sustavima obrazovanja i osposobljavanja kako bi se osigurali kvalitetni ishodi učenja i smanjio broj mladih koji rano napuštaju školovanje. Države članice trebale bi povećavati razinu obrazovanja, poticati sustave učenja temeljene na radu poput dvojnog učenja, nadograditi stručno osposobljavanje te povećavati mogućnosti priznavanja i vrednovanja vještina i kompetencija stečenih izvan formalnog sustava obrazovanja.
      Trebalo bi se boriti protiv visoke nezaposlenosti i neaktivnosti. Dugoročnu i strukturnu nezaposlenost trebalo bi značajno smanjiti i spriječiti sveobuhvatnim strategijama koje se međusobno jačaju i uključuju individualnu aktivnu podršku za ponovno uključenje na tržište rada. Pitanje nezaposlenosti mladih i velikog broja mladih koji nisu zaposleni, ne obrazuju se i ne osposobljavaju (NEET) trebalo bi rješavati na sveobuhvatan način, strukturnim poboljšanjem prelaska iz škole na posao, među ostalim potpunom provedbom Jamstva za mlade.
      Trebalo bi smanjiti prepreke za zapošljavanje, posebno za skupine u nepovoljnom položaju.
      Trebalo bi povećati sudjelovanje žena na tržištu rada te osigurati rodnu ravnopravnost, među ostalim jednakom plaćom. Trebalo bi promicati usklađivanje poslovnog i privatnog života, posebno pristup predškolskom odgoju i obrazovanju, uslugama skrbi i dugotrajnoj skrbi koji su povoljni i kvalitetni.
      Države članice trebale bi u potpunosti koristiti potporu Europskog socijalnog fonda te drugih fondova Unije kako bi promicale zapošljavanje, socijalnu uključenost, cjeloživotno učenje, obrazovanje i poboljšale javnu upravu.
      Smjernica 7.: Poboljšanje funkcioniranja tržištâ rada
      Države članice trebale bi uzeti u obzir načela fleksibilnosti i sigurnosti („fleksigurnost”). Trebale bi smanjiti i spriječiti rascjepkanost na tržištu rada i boriti se protiv neprijavljenog rada. Propisima o zaštiti prava radnika, radnim pravom i institucijama trebalo bi osigurati prikladno okruženje za zapošljavanje, istodobno nudeći primjerene razine zaštite svim zaposlenim osobama i svim tražiteljima zaposlenja. Trebalo bi osigurati kvalitetno zapošljavanje u smislu društveno-ekonomske sigurnosti, organizacije rada, mogućnosti obrazovanja i osposobljavanja, uvjeta rada (što uključuje zdravlje i sigurnost) i ravnoteže između poslovnog i privatnog života.
      U skladu s nacionalnom praksom i radi poboljšanja funkcioniranja i djelotvornosti socijalnog dijaloga na nacionalnoj razini, države članice bi u osmišljavanju i provedbi relevantnih reformi i politika trebale usko surađivati s nacionalnim parlamentima i socijalnim partnerima.
      Države članice trebale bi osnažiti aktivne politike tržišta rada povećanjem njihove djelotvornosti, usmjerenosti, uspostavljanjem kontakata, dosegom, područjem koje pokrivaju i međudjelovanjem s pasivnim mjerama, popraćeno pravima i odgovornostima nezaposlenih da aktivno traže posao. Tim bi se politikama trebalo nastojati poboljšati usklađivanje ponude i potražnje na tržištu rada te podupirati održive prelaske.
      Države članice trebale bi nastojati ostvariti bolje, djelotvornije javne službe za zapošljavanje kako bi smanjile i skratile nezaposlenost pružajući usluge prilagođene tražiteljima zaposlenja, podupirući potražnju na tržištu rada i provodeći sustave mjerenja rezultata. Države članice trebale bi djelotvorno aktivirati i osposobiti osobe koje mogu sudjelovati na tržištu rada da to i čine, istodobno štiteći one koji nisu u mogućnosti sudjelovati. Države članice trebale bi promicati uključiva tržišta rada otvorena svim muškarcima i ženama, uvođenjem djelotvornih mjera protiv diskriminacije, kao i povećati zapošljivost ulaganjem u ljudski kapital.
      Trebalo bi promicati mobilnost radnika s ciljem iskorištavanja punog potencijala europskog tržišta rada. Trebalo bi ukloniti prepreke mobilnosti u strukovnim mirovinama i u priznavanju kvalifikacija. U isto vrijeme, države članice trebale bi spriječiti zlouporabe postojećih pravila i prepoznati potencijalni „odljev mozgova” iz određenih regija.
      Smjernica 8.: Promicanje socijalne uključenosti, suzbijanje siromaštva i promicanje jednakih mogućnosti
      Države članice trebale bi osuvremeniti sustave socijalne zaštite kako bi pružile djelotvornu, učinkovitu i primjerenu zaštitu tijekom svih faza ljudskog života, promičući socijalnu uključenost, promičući jednake mogućnosti, među ostalim za žene i za muškarce, te rješavajući nejednakosti. Nadopunjavanjem univerzalnih pristupa selektivnim pristupima poboljšat će se djelotvornost, dok bi pojednostavljivanje trebalo dovesti do bolje pristupačnosti i kvalitete. Veću pozornost trebalo bi dati preventivnim i integriranim strategijama. Sustavi socijalne zaštite trebali bi promicati socijalnu uključenost poticanjem ljudi da aktivno sudjeluju na tržištu rada i u društvu. Povoljne, pristupačne i kvalitetne usluge kao što su dječja skrb, izvanškolska skrb, obrazovanje, osposobljavanje, stanovanje, zdravstvene usluge i dugotrajna skrb od ključne su važnosti. To uključuje i posvećivanje posebne pozornosti temeljnim uslugama i djelovanjima radi sprečavanja ranog napuštanja škole, smanjenja siromaštva unatoč zaposlenju i borbe protiv siromaštva i socijalne isključenosti.
      U tu svrhu trebalo bi se na komplementaran način koristiti nizom instrumenata, u skladu s načelima aktivne uključenosti, među ostalim uslugama potpore za uključivanje na tržište rada, raspoloživim kvalitetnim uslugama i odgovarajućim novčanim potporama, koje su usklađene s pojedinačnim potrebama. Sustave socijalne zaštite trebalo bi osmisliti tako da se svima koji imaju pravo na socijalnu zaštitu olakša korištenje tim sustavima, da se podupiru zaštita i ulaganja u ljudski kapital i pomaže u sprečavanju, smanjenju i zaštiti od siromaštva i socijalne isključenosti tijekom životnog ciklusa.
      Države članice u kontekstu bi sve duljeg životnog vijeka i demografskih promjena trebale osigurati održivost i prikladnost mirovinskih sustava za žene i muškarce. Države članice trebale bi poboljšati kvalitetu, dostupnost, učinkovitost i djelotvornost zdravstvenog sustava i sustava dugotrajne skrbi uz očuvanje održivosti.


title: 2013/148/EU: Odluka Vijeća od 21. ožujka 2013. o pokretanju automatizirane razmjene podataka o DNK-u u Švedskoj

text:
19/Sv. 16             HR                               Službeni list Europske unije                                                  299
32013D0148
L 84/26                                             SLUŽBENI LIST EUROPSKE UNIJE                                              23.3.2013.
                                                           ODLUKA VIJEĆA
                                                          od 21. ožujka 2013.
                                  o pokretanju automatizirane razmjene podataka o DNK-u u Švedskoj
                                                             (2013/148/EU)
VIJEĆE EUROPSKE UNIJE,                                                         primjenjuju članci od 2. do 6. Odluke 2008/615/PUP i o
                                                                               uvjetima za automatizirano pretraživanje, kako je nave
                                                                               deno u članku 3. stavku 1. navedene Odluke u skladu s
                                                                               člankom 36. stavkom 2. navedene Odluke.
uzimajući u obzir Odluku Vijeća 2008/615/PUP od 23. lipnja
2008. o produbljivanju prekogranične suradnje, posebno u
suzbijanju terorizma i prekograničnog kriminala (1), a posebno
njezin članak 2. stavak 3. i članak 25.,
                                                                         (5)   U skladu s poglavljem 4., točkom 1.1. Priloga Odluci
                                                                               2008/616/PUP, upitnik koji je izradila nadležna radna
                                                                               skupina Vijeća odnosi se na svaku automatiziranu
uzimajući u obzir Odluku Vijeća 2008/616/PUP od 23. lipnja                     razmjenu podataka i na njega država članica mora odgo
2008. o provedbi Odluke 2008/615/PUP (2), a posebno njezin                     voriti čim procijeni da ispunjava preduvjete za razmjenu
članak 20. i poglavlje 4. Priloga navedenoj Odluci,                            podataka u odgovarajućoj kategoriji podataka.
budući da:
                                                                         (6)   Švedska je ispunila upitnik o zaštiti podataka i upitnik o
                                                                               razmjeni podataka o DNK-u.
(1)     U skladu s Protokolom o prijelaznim odredbama koji je
        priložen Ugovoru o Europskoj uniji, Ugovoru o funkcio
        niranju Europske unije i Ugovoru o osnivanju Europske
                                                                         (7)   Švedska je provela uspješan pokus s Nizozemskom.
        zajednice za atomsku energiju, akti institucija, tijelâ,
        uredâ i agencija Unije doneseni prije stupanja Ugovora
        iz Lisabona na snagu zadržavaju svoje pravne učinke dok
        ne budu stavljeni izvan snage, poništeni ili izmijenjeni
        provedbom Ugovorâ.                                               (8)   U Švedskoj je obavljen ocjenjivački posjet o kojem je
                                                                               nizozemski ocjenjivački tim sastavio izvješće koje je
                                                                               dostavio nadležnoj radnoj skupini Vijeća.
(2)     U skladu s time, primjenjuje se članak 25. Odluke
        2008/615/PUP i Vijeće mora jednoglasno odlučiti jesu
        li države članice provele odredbe poglavlja 6. navedene
        Odluke.                                                          (9)   Vijeću je predstavljeno cjelokupno izvješće o ocjeni koje
                                                                               sadrži sažetak rezultata upitnika, ocjenjivačkog posjeta i
                                                                               pokusa o razmjeni podataka o DNK-u,
(3)     Člankom 20. Odluke 2008/616/PUP predviđeno je da se
        odluke iz članka 25. stavka 2. Odluke 2008/615/PUP
        moraju donositi na temelju izvješća o ocjeni koje se
                                                                         DONIJELO JE OVU ODLUKU:
        temelji na upitniku. U vezi s automatiziranom
        razmjenom podataka u skladu s poglavljem 2. Odluke
        2008/615/PUP, izvješće o ocjeni mora se temeljiti se
        na ocjenjivačkom posjetu i pokusu.
                                                                                Članak 1.
                                                                         Švedska je za potrebe automatiziranog pretraživanja i usporedbe
(4)     Švedska je obavijestila Glavno tajništvo Vijeća o nacio         podataka o DNK-u u potpunosti provela opće odredbe o
        nalnim bazama podataka o analizi DNK na koje se                  razmjeni podataka iz poglavlja 6. Odluke 2008/615/PUP te
                                                                         ima pravo primati i dostavljati osobne podatke u skladu s
(1) SL L 210, 6.8.2008., str. 1.                                         člankom 3. i člankom 4. navedene Odluke, od dana stupanja
(2) SL L 210, 6.8.2008., str. 12.                                        na snagu ove Odluke.
 ---pagebreak--- 300         HR                             Službeni list Europske unije             19/Sv. 16
                                                    Članak 2.
    Ova Odluka stupa na snagu na dan donošenja.
    Sastavljeno u Bruxellesu 21. ožujka 2013.
                                                                         Za Vijeće
                                                                        Predsjednik
                                                                        P. HOGAN


title: Odluka (EU) 2017/1689 Europskog parlamenta od 27. travnja 2017. o zaključenju poslovnih knjiga Europske agencije za pomorsku sigurnost za financijsku godinu 2015.

text:
               29.9.2017

               HR

               Službeni list Europske unije

               L 252/266

         ODLUKA (EU) 2017/1689 EUROPSKOG PARLAMENTA
   od 27. travnja 2017.
   o zaključenju poslovnih knjiga Europske agencije za pomorsku sigurnost za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Europske agencije za pomorsku sigurnost za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europske agencije za pomorsku sigurnost za financijsku godinu 2015., s odgovorom Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Agencija treba dobiti za izvršenje proračuna za financijsku godinu 2015. (05873/2017 – C8-0058/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 1406/2002 Europskog parlamenta i Vijeća od 27. lipnja 2002. o osnivanju Europske agencije za pomorsku sigurnost (4), a posebno njezin članak 19.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (5), a posebno njezin članak 108.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za promet i turizam (A8-0130/2017),

               1.

               odobrava zaključenje poslovnih knjiga Europske agencije za pomorsku sigurnost za financijsku godinu 2015.;

               2.

               nalaže svojem predsjedniku da ovu Odluku proslijedi izvršnom direktoru Europske agencije za pomorsku sigurnost, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 133.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 208, 5.8.2002., str. 1.

      (5)  SL L 328, 7.12.2013., str. 42.